b'\n_START_ARTICLE_\nMedprostorja\n_START_SECTION_\nVsebina\n_START_PARAGRAPH_\nDogajanje je postavljeno na hrva\xc5\xa1ko obalo in slovensko primorje, na prelomu tiso\xc4\x8dletja. Skozi roman lahko spremljamo prepletanje resni\xc4\x8dnosti in nezavednega v \xc5\xbeivljenju treh junakinj, katerih \xc5\xbeivljenja se v dolo\xc4\x8denem trenutku zdru\xc5\xbeijo. Medprostorja predstavljajo prostore med razli\xc4\x8dnimi nivoji resni\xc4\x8dnosti. Prikazana je sinhronost med razli\xc4\x8dnimi svetovi, na razli\xc4\x8dnih ravneh, v katerih delujemo zavedno in nezavedno. V knjigi poleg glavnih protagonistk nastopajo liki, ki ne predstavljajo na\xc5\xa1e resni\xc4\x8dnosti, ampak naseljujejo svet, ki ni zaznaven z na\xc5\xa1imi \xc4\x8duti. Pisatelji\xc4\x8dino pisanje zajema celoten svet \xc4\x8dlove\xc5\xa1kih ob\xc4\x8dutij. Poglobi se v medosebne odnose, razmerja med mo\xc5\xa1kim in \xc5\xbeensko, ter konflikte, ki pri tem nastajajo.'